Dropotvaré

Dropotvaré alebo dropy (lat. Otidiformes alebo Otid(id)es) je rad z taxónu Neoaves patriaceho do letcov. Obsahuje jedinú čeľaď dropovité (Otididae; iné názvy pozri v kapitole Systematika), ktorá dnes obyčajne zahŕňa aj bývalú čeľaď †Gryzajidae (rod †Gryzaja). Všetky recentné rody dropotvarých majú slovenské rodové meno dropKOVALIK, P. Slovenské mená vtákov sveta. (ver. 2020_VIII_13 a ver. SMVS_2016_10_23) .

 Výskyt 
Dropy sa vyskytujú na stepiach Európy, Ázie, Afriky, Indie a Austrálie; v Amerike sa nevyskytujú.

 Charakteristika 
Dropotvaré sú veľké alebo stredné vtáky. Lietajú ťarbavo, nie veľmi rýchlo, ale vytrvalo - vedia preletieť aj more. Majú dlhé nohy; vedia aj rýchlo bežať. Nemajú zadný prst, čiže ich nohy sú trojprsté. Nemajú trtáčovú žľazu. Staré samce majú veľké blanové vrecko pod kožou na krku, siahajúce až po kľúčnu kosť; v čase párenia sa toto vrecko napĺňa vzduchom. Niektoré druhy sú tiché, iné majú silný do diaľky znejúci hlas. Sú opatrné, plaché, ale zároveň vznetlivé a prudké. Nežijú v pároch, mláďatá vychováva len samica. Samce sú väčšie a väčšinou aj krajšie sfarbené než samice. Hniezdo majú v priehlbine v zemi. Ich potravou sú zrno, púčky a kvety. 

 Systematika 
 Zaradenie v systéme 
Dnes sa dropy zaraďujú ako samostatný rad patriaci do taxónu Neoaves. V rámci Neoaves sa tento rad dnes obyčajne zaraďuje do taxónu (nadradu) Otidimorphae, do ktorého celkovo patria rady dropotvaré, turakotvaré (Musophagiformes) a kukučkotvaré (Cuculiformes). 

Staršie sa dropy zaraďovali:
 podobne ako dnes ako samostatný rad vtákovBREHM, A. et al. Život zvierat 3 Vtáky. Bratislava: Obzor 1968. S. 117; 
 alebo ako súčasť radu žeriavotvaré (Gruiformes/Ralliformes), a to v rámci tohto radu konkrétne buď priamo ako čeľaď Otididae alebo ako infrarad Otidides podradu žeriavy (Grui)Monroe Jr., B. L., Sibley, C. G. A World Checklist of Birds. New Haven: Yale University Press. 1993. S. 96 alebo ako infrarad Otidides podradu kariamy (Cariamae)Livezey, B. C., Zusi, R. L. Higher-order phylogeny of modern birds (Theropoda, Aves: Neornithes) based on comparative anatomy. II. Analysis and discussion. Zool. J. Linn. Soc. 149 2007: 1-95 alebo ako podrad OtidesBrodkorb, P. Catalogue of Fossil Birds. Part 3: Ralliformes, Ichthyornithiformes, Charadriiformes. Bulletin of the Florida State Museum, Biological Sciences 11 (3), June 1967, 
 alebo ako súčasť radu Grallae/Grallatores, ktorý sa vyskytoval v starších systémoch a po slovensky sa volal bahnáčebahnáč. in: Slovník slovenského jazyka (Peciar)/bahniaci/bahnáky/bahniaky (v staršom ponímaní)LUKÁČ, K., SIVÁK, J. Prírodopis pre školy ľudové. Prešov: Štehrovo kníhkup., 1923, S. 33/brodivce (v staršom ponímaní)JEŽO, M. Školník pre školy elementárne, slovenské. Trnava: G. a E. Bežo, 1921, S. 86/brodivé/brodivíFERIANC, O. Zoologia pre VII. a VII. triedu slov. gymnázií...1941. S. 167DANĚK, G. Zoologia pre vyššie triedy stredných škôl. 1936. S. 148KOŽEHUBA, J. et al. Prírodopis pre národnie školy, živočíchopis. Turč. Sv. Martin: Tlačou a nákladom kníhtlačiarsko-účastinárskeho spolku, 1872, S. 23Rízner, Ľ. V. Živočíchopis. Uh. Skalica 1875. S. 98, 99,
 alebo ako súčasť taxónu bežce v užšom zmysle (Ratitae)Zdroje k zaradeniu dropov do bežcov pozri v článku bežce.. 

 Vnútorný systém 
Nasleduje systém recentných rodov radu dropotvaré. Všetky uvedené rody majú slovenské rodové meno drop: 

rad dropotvaré/dropy (Otidiformes/Otidides/Otides) s jedinou čeľaďou dropovité/staršie:dropyFERIANC, O. Slovenské ornitologické názvoslovie. Turčiansky Sv. Martin: Matica slovenská, 1942, S. 71WOLDŘICH, J. N. et al. Zoologia pre vyššie triedy stredných škôl. Praha: Profesorské nakladatateľstvo a kníhkupectvo, 1924, S. 161/staršie:túzoky (Otididae/staršie:Otidae):AviList Core Team. 2025. AviList: The Global Avian Checklist, v2025. Otididae: Bustards in: jbody.net (prístup 28.12.2025) FERIANC, O. Slovenské názvoslovie vtákov. Bratislava: Slovenská akadémia vied, 1958, S. 38
 rod Lissotis - staršie sa niekedy zaraďoval ako súčasť rodu Eupodotis
 drop čiernobruchý (Lissotis melanogaster)
 drop Hartlaubov (Lissotis hartlaubii)
 rod Nubotis - alternatívne sa zaraďuje do rodu Ardeotis v širšom zmysle resp. do rodu Neotis (a tým pádom sa dávnejšie niekedy zaraďoval ako súčasť rodu Eupodotis)
 drop čiernobradý (Nubotis nuba/Ardeotis nuba/Neotis nuba)
 [rod] Ardeotis v širšom zmysle - dávnejšie sa niekedy zaraďoval ako súčasť rodu Eupodotis
 rod Neotis (starší názov: Eupodotis v starom ponímaní)
 drop škvrnitokrídly (Ardeotis denhami/Neotis denhami)
 drop tmavohlavý (Ardeotis ludwigii/Neotis ludwigii)
 drop pustatinný (Ardeotis heuglinii/Neotis heuglinii)
 rod Ardeotis v užšom zmysle (starší názov: Choriotis)
 drop arabský (Ardeotis arabs)
 drop kori/drop najväčší (Ardeotis kori)
 drop čiernotemenný (Ardeotis nigriceps)
 drop zásternatý (Ardeotis australis)
 rod Tetrax - dávnejšie sa niekedy zaraďoval ako súčasť rodu Otis
 drop malý/drop obojkový (Tetrax tetrax)
 rod Chlamydotis - dávnejšie sa niekedy zaraďoval ako súčasť rodu Otis
... (vyhynuté druhy)
 drop orientálny/drop hrivnatý/drop chochlatý (Chlamydotis undulata)
 drop hrivnatý (Chlamydotis macqueenii) - staršie sa zaraďoval ako poddruh druhu Chlamydotis undulata
 rod Otis
 ... (vyhynuté druhy)
 drop veľký/drop fúzatý/drop v užšom zmysle (Otis tarda)
 rod Lophotis - staršie sa niekedy zaraďoval ako súčasť rodu Eupodotis
 drop hrdzavochochlatý/drop červenkastochochlý (Lophotis ruficrista)
 drop sahelský (Lophotis savilei)
 drop bledochochlatý (Lophotis gindiana)
 rod Houbaropsis - staršie sa niekedy zaraďoval ako súčasť rodu Eupodotis
 drop bielokrídly/drop bradatý (Houbaropsis bengalensis)
 rod Sypheotides - staršie sa niekedy zaraďoval ako súčasť rodu Eupodotis
 drop čiernokrký/drop vlajkový (Sypheotides indicus)
 rod Heterotetrax - staršie sa zaraďoval ako súčasť rodu Eupodotis
 drop hnedkavý (Heterotetrax humilis)
 drop korhan (Heterotetrax rueppelii)
 drop sivokrký (Heterotetrax vigorsii)
 rod Eupodotis
 drop modrý (Eupodotis caerulescens)
 drop červenkastý (Eupodotis senegalensis)
 rod Afrotis - staršie sa niekedy zaraďoval ako súčasť rodu Eupodotis
 drop čiernokrídly/drop bielouchý (Afrotis afra)
 drop bielosluchý/drop tmavý (Afrotis afraoides)

 Iné projekty 

 Referencie